Într-un interviu cu postul slovac RTVS, Andrej Danko, vicepreședinte al Consiliului Național al Slovaciei și lider al Partidului Popular Slovac (SNS), care face parte din coaliția guvernamentală, a spus că Rusia "nu este un agresor" în războiul pe scară largă împotriva Ucrainei, ci "își protejează interesele".
Când a fost întrebat cine a fost agresorul în invazia în Ucraina, liderul SNS a spus că "viața nu este albă și neagră" și că toată lumea a avut "un rol în ea, chiar și ucrainenii care nu au putut face respecta drepturile minorității naționale rusești".
"Rușii au venit pe acest teritoriu cu sentimentul de a-și ajuta națiunea".
Când prezentatorul TV i-a amintit vicepreședintelui parlamentului slovac despre încălcarea dreptului internațional de către Rusia, acesta a răspuns că și Israelul a încălcat dreptul internațional și a întrebat retoric de câte ori au încălcat legea internațională Statele Unite.
"A lua partea Ucrainei nu este o soluție la problemă, deoarece este doar o escaladare a tensiunii... Rusia nu este un agresor, își apără interesele", spuns politicianul slovac.
Nu este prima dată când autoritățile slovace fac declarații contradictorii cu privire la războiul ruso-ucrainean, scrie pravda.ua.
La împlinirea a doi de la începutul invaziei Rusiei în Ucraina, în februarie, premierul slovac Robert Fico a declarat că războiul a început în 2014 "cu neonaziștii ucraineni dezlănțuiți". El a susținut că strategia Occidentului pentru acest conflict nu funcționează, că slavii mor în război și că Occidentul privește fără un plan de pace din partea Uniunii Europene.
Vicepreședintele Comisiei Europene, Vera Jourová, consideră că prim-ministrul slovac Fico ajută Kremlinul cu declarațiile sale .